**2020.gada atklātās** **šaušanas sacensības „DZEN CŪKU 2020”**

**NOLIKUMS**

1. **Sacensību laiks –** no **2020.gada 15.janvāra** līdz **2020. gada 15.martam**
2. **Sacensību vieta** – SIA „Ieroči” pneimatiskā šautuve Dzirnavu ielā 83-35, Rīgā
3. **Sacensības organizē** – SIA „Ieroči” un atbalsta grupa, tiesneši Ingus Zeps, Māris Auziņš un Ivonna Zepa, galvenais tiesnesis Dāvis Zaube.
4. **Sacensību mērķis**  – popularizēt šaušanas sportu kā brīvā laika pavadīšanas iespēju.
5. **Dalībnieku pieteikšanās** – iepriekš pieteikšanās pa tālruni **67327217**pneimatiskās šautuves darba laika (darba dienās no 10.00-19.00, sestdienās no 10.00-17.00)
6. **Ierocis un tēmēšanas ierīce** – sacensībās var piedalīties ar PCP vai atsperes tipa sistēmas pneimatisko ieroci. Ar personīgo vai šautuves piedāvātajiem. Kalibrs ir 4,5 mm un jauda ne lielāka par 12J. Tēmēšanas ierīce – optika, punkta vai atklātā tipa tēmeklis.
7. **Sacensību programma** – sacensības notiek divās grupās starp jebkuriem individuāliem dalībniekiem.

* 1.grupa - dalībnieki vecumā līdz 18 gadiem;
* 2. grupa – dalībnieki vecāki par 18 gadiem;

Sacensību disciplīna ir 2x10 (10 šāvieni 5 sek. un 10 šāvieni 2,5 sek.) pēc kārtas izšauti šāvieni pa kustīgu mērķi. Mērķis tiek padots (dalībnieks pats palaiž mērķi) manuālā režīmā ar 4 sek. pauzi, pēc katras 10 šāvienu sērijas mērķis tiek padots izejas pozīcijā. Attālums līdz mērķim ir 10m, kopējais mērķa izmērs 63 mm, centra izmērs 21 mm. Šaušanas loga platums 2,5m, kurā izvietoti 2 dabiskie šķēršļi ‘’Eglīte’’ (Lai pietuvinātu situāciju reāliem medību apstākļiem) Sacensību dalībniekam tiek dota iespēja iesildīties un veikt piešaudes sēriju 10 šāvieni, ir iespējama manuāla pauze starp piešaudes šāvieniem. Kopējais viena dalībnieka laika limits vingrinājuma izpildei 30 minūtes.

Sacensībās iespējams startēt šautuves darba laikā – darba dienās no pl. 10.00-19.00, sestdienās no pl. 10.00-17,00. Dalības reižu skaits vienam dalībniekam ir neierobežots.

1. **Prasmju uzlabošana** var notikt neierobežotā daudzumā un jebkurā brīdī šautuves darba laikā, to saskaņojot ar šautuves darbinieku.
2. **Vērtēšana un apbalvošana** – Rezultāts tiek aprēķināts kopā saskaitot trāpijumu summu abās sērijās. Kopējā ieskaitē tiek ievietots tikai viens labākais rezultāts (Gadījumos, kad dalībnieks veicis vairāk kā vienu ieskaites vingrinājumu).

Rezultāti tiek saskaitīti nekavējoties pēc vingrinājuma izpildes, tas tiek fiksēts uz mērķa, dalībnieks saskaitīto rezultātu apstiprina ar savu parakstu uz tā, norādot vārdu, uzvārdu un datumu. Ja dalībnieks nepiekrīt saskaitītajam rezultātam, tam ir tiesības iesniegt pretenziju, iemaksājot 10 Eur (desmit eiro), iebildumus vienas nedēļas laikā izskata sacensību galvenais tiesnesis. Mērķi ar rezultātiem tiek uzglabāti pie rīkotājiem līdz sacensību beigām.  
 Katrā grupā 1.,2. un 3.vietas ieguvēji tiek apbalvoti ar diplomiem un balvām. Abu grupu 1.vietas ieguvējiem balvā optika **Hawke Airmax 4-12x50 AMX**. (Galvenā balva sadarbībā ar [www.hawkeoptics.com](http://www.hawkeoptics.com)) **2.un 3. vietas ieguvējiem dāvanu kartes no SIA ‘’IEROČI’’**

**Dalības maksa –**  10 eiro (desmit eiro) par katru dalības reizi (dalības maksā ietilpst 10 piešaudes šāvieni un 20 ieskaites šāvieni). Rezultāti tiek publicēti [www.siaieroci.lv](http://www.siaieroci.lv) un Sia Ieroči Facebook lapā.

1. **Papildus informācija** pa tālr. 27818887 (Dāvis Zaube)